এ বিষয়ে বাংলাদেশ কল্যাণ পার্টির চেয়ারম্যান মেজর জেনারেল (অব.) সৈয়দ মুহাম্মদ ইবরাহিম বাংলাদেশ জার্নালকে বলেন, ২০ দলীয় জোটের বৈঠকে সিদ্ধান্ত হয়েছিল জোটের পক্ষ থেকে প্রতিনিধি হিসেবে ঐক্যের সকল প্রচেষ্টায় বিএনপি প্রতিনিধিত্ব করবে। সুতরাং জোটের শরীকদলগুলোকে নীতিগতভাবে জানানো হয়েছে। তবে গতকাল চূড়ান্ত সিদ্ধান্তের আগে আমরা কিছু জানতে পারি নাই। শনিবার জোটের বৈঠক হওয়ার কথা ছিল। যদি হতো তাহলে হয়তো জানতে পারতাম। আমি সঠিক জানি না। সুতরাং ২০ দলীয় জোটের আগামী বৈঠকে কিছু যদি বলে তাহলে হয়তো আমরা জানতে পারবো।